b"\n_START_ARTICLE_\nLlindar de pobresa\n_START_SECTION_\nPobresa relativa\n_START_PARAGRAPH_\nEs defineix com a pobresa relativa aquella situaci\xc3\xb3 en la qual malgrat tenir les necessitats b\xc3\xa0siques cobertes, el nivell d'ingressos se substancialment menor que el de la major part de la poblaci\xc3\xb3. El concepte de pobresa relativa est\xc3\xa0 molt vinculat al grau de desigualtat d'una economia._NEWLINE_El Banc Mundial per a comparacions internacionals utilitza com a indicador de pobresa relativa la quantitat de 2 d\xc3\xb2lars per dia. EN el context de pa\xc3\xafsos desenvolupats, per\xc3\xb2, sovint es pren com a refer\xc3\xa8ncia el 50% de la renda per capita d'una economia, utilitzat per el OCDE. L'INE i l'Eurostat (de la Uni\xc3\xb3 Europea), per exemple, utilitzant el 60% de la mediana dels ingressos per unitat de consum.\n_START_SECTION_\nPobresa absoluta\n_START_PARAGRAPH_\nEs defineix com a pobresa absoluta aquell nivell d'ingressos per sota del qual no \xc3\xa9s possible satisfer les necessitats b\xc3\xa0siques. Aquest nivell, en ser absolut, no dep\xc3\xa8n de la distribuci\xc3\xb3 de la renda i ha de ser el mateix en tots els pa\xc3\xafsos (evidentment ajustat mitjan\xc3\xa7ant la paritat de poder adquisitiu)._NEWLINE_El Banc Mundial utilitza com a indicador de pobresa absoluta la quantitat d'1,25 d\xc3\xb2lars per dia._NEWLINE_Sovint, en els pa\xc3\xafsos desenvolupats, es considera tamb\xc3\xa9 com a pobresa absoluta el 50% del nivell de pobresa relativa. \xc3\x89s a dir, el 25% de la renda per capita d'una economia.\n_START_SECTION_\nSegons la definici\xc3\xb3 nacional de pobresa\n_START_PARAGRAPH_\nAquests llindars es basen en estimacions de subgrups ponderats poblaci\xc3\xb3 a partir d'enquestes de les unitats familiars. Aix\xc3\xad els llindars poden variar considerablement entre les nacions. Per exemple, les nacions riques generalment empren llindars m\xc3\xa9s alts que les nacions pobres. Per tant, les xifres no s\xc3\xb3n comparables entre els pa\xc3\xafsos."